**Nu oameni buni, n-a pierit speranța,**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu oameni buni, n-a pierit speranța,

...

Nu oameni buni, n-a pierit speranța,

Doar s-a mutat o vreme de la noi,

S-a dus să-și facă pe undeva vacanța.

Dar mi-a promis că vine înapoi!

...

A fost doar obosită de-atâta așteptare,

Crezând că totuși facem și noi ceva

Și a plecat în lumea asta mare

Departe, nu știu unde, undeva!

...

S-a dus probabil în țări mult mai curate,

Unde nu-s munții de păduri goliți,

Unde conducătorii n-au capete pătrate

Și oamenii de-acolo-s mai cinstiți!

...

A plecat speranța o scurtă perioadă

A plecat probabil, să se odihnească ,

Sau, poate nici nu mai vrea să vadă,

Cum ne batem joc de glia strămoșească!

...

A plecat speranța, dar vine înapoi,

La primul semn al nostru că merită să vină,

S-a dus să se încarce cu tone de lumină,

S-a săturat aici de tone de gunoi!

...

A plecat speranța, dar nu și-a luat bagaj,

Dovadă fără dubii că va veni-napoi,

Va veni în clipa când vom avea curaj

Să scoatem tot gunoiul din țară și din noi!